Glenn Chong

Si Glenn Ang Chong (namundag Hulyo 12, 1974) sarong Filipinong politiko, abogado asin accountant. Siya naelihir na myembro kan Kamara de Representante, nagrerepresentar kan Solong Distrito nin Biliran. Saiya ining kinaptan nin tolong (3) taon bago siya nadaog sa re-eleksyon ni Rogelio J. Espina, an kakambal na tugang ni Gerardo Espina, Sr.

Buhay Personal

Si Chong namundag kan Hulyo 12, 1974 sa Naval, Biliran. Siya sarong abogado asin accountant. Nagawaran siya  nin Doctor of Humanities (Honoris Causa) na degree kan University of San Carlos.

Karera sa Politika
Dugong sino-filipino, siya guminana sa eleksyon kan 2007 sa pagkarepresentante kan nadaog niya si dating nakatukaw na Representante na iyo si Gerardo Espina Sr., na an huri kapot an pwesto poon 1995 sundo 2004, asin siya pa sana an nagin representante na bakong hale sa political clan kan mga Espina. Pighingowa niya kuta makabalik sa siring na katongdan kan 2010 asin 2013 alagad sa duwang laban siya nadaog ni Rogelio Espina. Siya nagdalagan sa irarom kan partidong Lakas-Kampi asin PMP.

Si Chong nagin man kandidato para senador kan 2019 Eleksyon heneral sa Filipinas alagad dai man siya nakaluwas.

Hinipa
An ama ni Glenn A. Chong, na si Charlie, pinaghipa' alagad dai man nakulgan, sa atubangan lang kan harong kaini sa Biliran kan Hunyo 7, 2008. An duwa niyang bantay iyo an nagadan sa pagtambang asin saro pa naerido. Apat na armadong lalake, an saro pulis nagngangaran "Saul" imbwelto soboot sa panhihipa'. Sabi ni Chong an mga kaiwal niya sa politika iyo an may pakana' sa panghihipa ta an ama niya nagsa'ngat nin kaso nin graft kontra sa Gobernador nin Biliran na si Rogelio Espina sa Ombudsman. Inquirer.net, Biliran solon's dad attacked, 2 bodyguards killed

Si Richard Red Santillan, an close-in aide ni Chong, tinambangan man. kan Desyembre 9, 2018. An saiyang bangkay nadukayan sunod na aldaw. Tolong pulong labot nin bala an nabilang sa kotse ni Chong, na iyo an pigmamaneho ni Santillan kan siya hipaon sa dalan. Si Abogado Chong sarong maribok asin hayag-hayagan na kritiko kan Smartmatic asin maski ngani kan Commission on Elections (COMELEC), asin siya nagtestigo sa mga bista kan Senado asin Kongreso dapit sa darayaan sa eleksyon. An Public Attorney's Office (PAO) masangat nin kaso sa mga pulis na naimbwelto sa insidente ta soboot an imbestigasyon forensic sa hawak ni Santillan  nagpapahiling na siya may 68 mga lugad resulta kan pananaksak asin 18 tama nin bala na risang si Santillan kinadog na husto ngona bago sinasabi soboot nabadil sa laog kan kotse.PAO forensic findings.Kinua 11-08-21. 

Toltolan

Kategorya:Mga representante lehislatibo nin Filipinas
Kategorya:mga nagbuyagyag kan anomaliya sa eleksyon sa Filipinas
kategorya:Mga taga-Biliran
Kategorya:Mga myembro sa Kamara de Representante nin Filipinas haleng Biliran